b'\n_START_ARTICLE_\nJ\xc3\xa4\xc3\xa4pallo Aasian talvikisoissa 2011\n_START_PARAGRAPH_\nJ\xc3\xa4\xc3\xa4pallo kuului Aasian talvikisojen 2011 ohjelmaan Kazakstanissa, jossa se oli ensimm\xc3\xa4ist\xc3\xa4 kertaa Aasian talvikisojen ohjelmassa. J\xc3\xa4\xc3\xa4palloturnaus pelattiin 2.\xe2\x80\x936. helmikuuta, ja siihen osallistui kolme joukkuetta, Kazakstan, Kirgisia ja Mongolia. Kilpailussa pelattiin yksinkertainen alkusarja ja loppuottelu alkusarjan kahden parhaan joukkueen v\xc3\xa4lill\xc3\xa4. Kisojen ottelut pelattiin Medeolla, Almatyssa._NEWLINE_Kultaa voitti Kazakstan, hopeaa Mongolia ja pronssia Kirgisia. Kirgisian j\xc3\xa4\xc3\xa4pallomaajoukkue pelasi kisoissa ensimm\xc3\xa4isen virallisen maaottelunsa.'